English in a Minute: ບົດ​ທີ 26, No Pain, No Gain ແປ​ວ່າ ຖ້າ​ຢາກປະສົບຜົນສໍາເລັດ ກໍ​ຕ້ອງ​ໄດ້​ອົດ​ທົນ
English in a Minute: `No pain, No gain`: ຖ້າ​ຢາກປະສົບຜົນສໍາເລັດ ກໍ​ຕ້ອງ​ໄດ້​ອົດ​ທົນ ຫລື ເກົ້າອົດເກົ້າເຍື້ອນ ຫາກຈະໄດ້ທ່ອນຄຳ
ບາງສຳນວນສາມາດຈື່ໄດ້ງ່າຍຂຶ້ນເພາະວ່າມັນມີສຽງສຳຜັດກັນ ທ່ານເຄີຍໄດ້ຍິນສຳນວນນີ້ບໍ? “no pain, no gain” ລອງມາຟັງສອງຄົນນີ້ລົມກັນເບິ່ງເນາະບາງທີພວກເຮົາອາດຈະເຂົ້າໃຈມັນກໍເປັນໄດ້ -ເຮີຍ ການຝຶກຊ້ອມເພື່ອຈະໄປເຂົ້າການແຂ່ງຂັນຂອງເຈົ້າເປັນແນວໃດຫລະ? -ໂອ້ ຂ້ອຍກຳລັງຄິດແທ້ໆລະວ່າຂ້ອຍຕັດສິນໃຈຖືກແລ້ວບໍ ທີ່ຈະແລ່ນມາຣາທອນໜີ້ ຂາຂອງຂ້ອຍເຈັບ, ຕີນຂອງຂ້ອຍກໍເຈັບ ແຂນຂອງຂ້ອຍກໍປວດ -ເອີ, no pain, no gain ບໍ່ເຈັບບໍ່ປວດ ກໍຈະບໍ່ໄດ້ຮັບຜົນຫຍັງແຫລະ ສິ່ງທີ່ເຮັດທັງຫມົດຫັ້ນມັນຄຸ້ມຄ່າ ເມື່ອທ່ານຂ້າມເສັ້ນສຸດທ້າຍນັ້ນໄປ “No pain no gain” ຫມາຍຄວາມວ່າບໍ່ມີຫຍັງທີ່ຈະໄດ້ມາງ່າຍໆ ຄວາມເຈັບປວດ ຫຼື ຄວາມທຸກທໍລະມານແບບອື່ນບາງຄັ້ງກໍມີຄວາມຈໍາເປັນ ເພື່ອໃຫ້ບັນລຸເປົ້າຫມາຍຂອງທ່ານ ມັນບໍ່ຈຳເປັນຕ້ອງແມ່ນຄວາມເຈັບປວດທາງຮ່າງກາຍສະເໝີໄປ ນາຍຄູອາດຈະບອກນັກຮຽນວ່າ "No pain, no gain" ບໍ່ເຈັບບໍ່ປວດ ກໍຈະບໍ່ປະສົບຜົນສຳເລັດ, ຖ້າພວກເຂົາຈົ່ມກ່ຽວກັບການຮຽນໜັງສືຈົນເດິກດື່ນໃນຕອງກາງຄືນ ດັ່ງທີ່ທ່ານໄດ້ເຫັນໃນວິດີໂອຫັ້ນ ຖ້າບໍ່ມີຄວາມເຈັບຄວາມປວດ ກໍຈະບໍ່ໄດ້ຮັບຜົນຫຍັງ ຫລືເວົ້າອີກຢ່າງນຶ່ງກໍແມ່ນ ຖ້າຫາກວ່າທ່ານຕ້ອງການທີ່ຈະປະສົບຜົນສໍາເລັດ ທ່ານຕ້ອງໄດ້ອົດທົນ ຫລືທົນທຸກ ຄຳເວົ້ານີ້ ແມ່ນຄ້າຍຄືກັນກັບຄຳສອນອັນນຶ່ງໃນສຸພາສິດລາວ ທີ່ເວົ້າວ່າ “ເກົ້າອົດເກົ້າເຍື້ອນຫາກຈະໄດ້ທ່ອນຄຳ ”